CELEX: 32004D0815
Language: et
Date: 2004-11-19 00:00:00
Title: 2004/815/EÜ: Nõukogu otsus, 19. november 2004, Vahemere üldisele kalanduskomisjonile esitatud pädevuse ja hääleõiguse kasutamist käsitleva Euroopa Ühenduse deklaratsiooni muutmise kohta

2.12.2004   
            
            
               ET
            
            
               Euroopa Liidu Teataja
            
            
               L 357/30
            
         NÕUKOGU OTSUS,
   19. november 2004,
   Vahemere üldisele kalanduskomisjonile esitatud pädevuse ja hääleõiguse kasutamist käsitleva Euroopa Ühenduse deklaratsiooni muutmise kohta
   (2004/815/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõike 2 esimese lause ning lõike 3 esimese lõiguga,
   võttes arvesse komisjoni ettepanekut, (1)
   
   võttes arvesse Euroopa Parlamendi arvamust, (2)
   
   ning arvestades järgmist:
   
               (1)
            
            
               Euroopa Ühendus on Vahemere üldise kalanduskomisjoni (GFCM) liige; kõnealuse organisatsiooniga liitudes andis ühendus hoiule ühenduse pädevuse ja hääleõiguse kasutamist käsitleva ühtse deklaratsiooni. (3)
               
            
         
               (2)
            
            
               GFCM võttis 13.–16. oktoobril 1997. aastal toimunud istungil vastu lepingu muudatused, millega kehtestatakse iseseisev eelarve.
            
         
               (3)
            
            
               Ühendus nõustus nõukogu 17. juuli 2000. aasta otsusega Vahemere üldise kalanduskomisjoni moodustamise lepingu muutmisega sellele organisatsioonile iseseisva eelarve koostamise eesmärgil. (4)
               
            
         
               (4)
            
            
               Iseseisva eelarvega seonduvad muudatused jõustusid 29. aprillil 2004. aastal.
            
         
               (5)
            
            
               GFCM-le iseseisva eelarve kehtestamine eeldab, et ühendus maksab kõnealusesse eelarvesse rahalist osamaksu, mille ulatuse tõttu on vajalik kohandada pädevuse ja hääleõiguse kasutamist käsitlevat deklaratsiooni, mis anti hoiule ühenduse GFCM-iga ühinemise ajal,
            
         ON TEINUD JÄRGMISE OTSUSE:
   Ainus artikkel
   1.   Euroopa Ühendus muudab oma pädevuse ja hääleõiguse kasutamist käsitlevat ühtset deklaratsiooni, mis on esitatud Vahemere üldisele kalanduskomisjonile kõnealuse organisatsiooniga ühinemisel ja mis asendatakse käesoleva otsuse lisas esitatud Euroopa Ühenduse deklaratsiooniga Vahemere üldise kalanduskomisjoni asutamislepingu II artikli lõike 6 kohase pädevuse ja hääleõiguse kasutamise kohta.
   2.   Nõukogu eesistujat volitatakse teatama Euroopa Ühenduse muudetud deklaratsioonist Toidu- ja Põllumajandusorganisatsiooni peadirektorile.
   
      Brüssel, 19. november 2004
      
         
            Nõukogu nimel
         
         
            eesistuja
         
         J. P. H. DONNER
      
   
   
      (1)  EÜT C 15, 20.1.1999, lk 13.
   
      (2)  EÜT C 150, 28.5.1999, lk 153.
   
      (3)  Nõukogu 16. juuni 1998. aasta otsus 98/416/EÜ Euroopa Ühenduse liitumise kohta Vahemere üldise kalanduskomisjoniga (EÜT L 190, 4.7.1998, lk 34).
   
      (4)  EÜT L 197, 3.8.2000, lk 35.
   
      LISA
      Euroopa Ühenduse ühtne deklaratsioon Vahemere üldise kalanduskomisjoni asutamislepingu II artikli lõike 6 kohase pädevuse ja hääleõiguse kasutamise kohta
      Käesolevas deklaratsioonis määratakse kindlaks Euroopa Ühenduse ja selle liikmesriikide pädevus Vahemere üldise kalanduskomisjoni asutamislepinguga hõlmatavates küsimustes.
      1.   Euroopa Ühenduse ainupädevus
      Euroopa Ühendusel on ainupädevus ja hääleõigus kõigis mere elusressursside kaitset ja majandamist käsitlevates päevakorrapunktides.
      2.   Liikmesriikide pädevus
      Euroopa Ühenduse liikmesriikidel on pädevus ja hääleõigus kõigis organisatsioonilisi (õiguslikud ja menetlustega seotud küsimused) küsimusi käsitlevates päevakorrapunktides.
      3.   Jagatud pädevus
      
               
                  a)
               
               
                  Euroopa Ühendusel ja selle liikmesriikidel on jagatud pädevus kõigis statistikat ja akvakultuuri käsitlevates päevakorraküsimustes. Hääleõigus on Euroopa Ühendusel.
               
            
               
                  b)
               
               
                  Euroopa Ühendusel ja selle liikmesriikidel on jagatud pädevus uuringuid ja arendustegevusele antavat abi käsitlevates päevakorrapunktides. Hääleõigus on liikmesriikidel.
               
            
               
                  c)
               
               
                  Euroopa Ühendusel ja selle liikmesriikidel on jagatud pädevus nendes päevakorrapunktides, mis käsitlevad aruannete arutamist ja koostööd teiste organisatsioonidega vastavalt käesolevas deklaratsioonis nimetatud pädevuse jaotumise põhimõtetele.
               
            
               
                  d)
               
               
                  Euroopa Ühendusel ja selle liikmesriikidel on jagatud pädevus kõigis eelarvet käsitlevates päevakorraküsimustes. Hääleõigus on Euroopa Ühendusel.
               
            Käesolev deklaratsioon asendab eelneva deklaratsiooni alates 1. detsembrist 2004 ja käesolevat deklaratsiooni kohaldatakse kõigi Vahemere üldise kalanduskomisjoni istungite suhtes, kui Euroopa Ühendus ei tee teatava istungi või päevakorraküsimuse kohta eriavaldust.
      Käesolevat deklaratsiooni täiendatakse või muudetakse, kui Euroopa Ühenduse ja selle liikmesriikide vaheline jagatud pädevus peaks muutuma.